Document ID: 32004R0886

32004R0886
L 168/14
SLUŽBENI LIST EUROPSKE UNIJE
04.03.2004.
UREDBA KOMISIJE (EZ) br. 886/2004
od 4. ožujka 2004.
o prilagodbi određenih uredaba i odluka u područjima slobodnog kretanja robe, politike tržišnog natjecanja, poljoprivrede, okoliša i vanjskih odnosa zbog pristupanja Češke, Estonije, Cipra, Latvije, Litve, Mađarske, Malte, Poljske, Slovenije i Slovačke
KOMISIJA EUROPSKIH ZAJEDNICA,
uzimajući u obzir Ugovor o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke (1), a posebno njegov članak 2. stavak 3.,
uzimajući u obzir Akt o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke (2), a posebno njegov članak 57. stavak 1.,
budući da:
(1)
Za neke akte koji ostaju na snazi poslije 1. svibnja 2004. i koje je potrebno prilagoditi zbog pristupanja u Aktu o pristupanju iz 2003. nisu predviđene potrebne prilagodbe ili su predviđene, ali su potrebne dodatne prilagodbe. Sve te prilagodbe moraju se donijeti prije pristupanja, tako da se mogu primjenjivati od pristupanja;
(2)
Na temelju članka 57. stavka 2. Akta o pristupanju takve prilagodbe donosi Komisija u svim slučajevima kada je Komisija donijela izvorni pravni akt;
(3)
Trebalo bi stoga na odgovarajući način izmijeniti uredbe Komisije (EZ) br. 1474/2000 (3), (EZ) br. 1477/2000 (4), (EZ) br. 1520/2000 (5), (EZ) br. 1488/2001 (6), (EZ) br. 76/2002 (7), (EZ) br. 349/2003 (8) i (EZ) br. 358/2003 (9), kao i odluke Komisije 2000/657/EZ (10), 2002/602/EZUČ (11), 1469/2002/EZUČ (12) i 2003/122/EZ (13);
(4)
Trebalo bi staviti izvan snage Odluku Komisije 2003/450/EZ od 18. lipnja 2003. o priznavanju odredaba u Češkoj Republici o suzbijanju Clavibacter michiganensis (Smith) Davis et. al. ssp. sepedonicus (Spieckerman i Kotthoff) Davis et al. kao istovjetnih odredbama Zajednice (14),
DONIJELA JE OVU UREDBU:
Članak 1.
Uredbe (EZ) br. 1474/2000, (EZ) br. 1477/2000, (EZ) br. 1520/2000, (EZ) br. 1488/2001, (EZ) br. 76/2002, (EZ) br. 349/2003 i (EZ) br. 358/2003 te odluke 2000/657/EZ, 2002/602/EZUČ, 1469/2002/EZUČ i 2003/122/EZ mijenjaju se kako je navedeno u Prilogu.
Članak 2.
Odluka 2003/450/EZ stavlja se izvan snage.
Članak 3.
Ova Uredba stupa na snagu podložno stupanju na snagu Ugovora o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke te na dan njegova stupanja na snagu.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 4. ožujka 2004.

Labels: 3
15
4
20